व्यसन छोड़ें, शिक्षा से जुड़ें, समाज को आगे लाने में सभी जुट जाएं
समाज के विकास के लिए जरूरी है कि सभी एकजुटता से रहे। समाज के पिछड़े तबके को आगे लाने के लिए हरसंभव प्रयास करें। हर हाल में शिक्षा से जुड़ें। बच्चों को बेहतर शिक्षा के साथ अच्छी परवरिश दें। समाज को आगे लाने के लिए सभी मिल-जुलकर प्रयास करें। इसमें युवाओं के साथ ही वरिष्ठजन भी पूरे मनोयोग से सहयोग करें।
रविवार को गौरीकुंज सभागृह में हुए भारुड़ यादव समाज के प्रथम सम्मेलन में खालवा से आए तेजराम यादव ने यह बात कही। समारोह को प्रदेश अध्यक्ष सुनील यादव, प्रदेश उपाध्यक्ष डॉ.दिलीप वर्मा, पुनासा जनपद पंचायत उपाध्यक्ष वल्लभ पटेल सहित अन्य समाजजन ने भी संबोधित किया। इस दौरान धामनोद के गेंदालाल दाबड़, संजय पंवार सहित खंडवा, हरदा, बुरहानपुर, खरगोन, महेश्वर, बड़वानी, धार, देवास, इंदौर, सिहोर, होशंगाबाद सहित अन्य स्थानों से आए एक हजार से अधिक समाजजन मौजूद थे। संचालन अमित यादव और दिलीप वर्मा ने किया।
होनहाराें को किया प्रोत्साहित, वरिष्ठों का आशीष लिया
सम्मेलन में समाज के 100 होनहार विद्यार्थियों को पुरस्कृत किया गया। इसी तरह 200 वरिष्ठजन का सम्मान कर सभी ने उनका आशीष लिया। प्रदेश उपाध्यक्ष डॉ.दिलीप वर्मा ने बताया सम्मेलन का उद्देश्य समाज में जागृति लाकर उसे शिक्षा से जोड़ना है। व्यसन और खर्चीली शादी सहित अन्य कुरीतियों को दूर करना है। सम्मेलन के दौरान काउंटर लगाकर सुकन्या समृद्ध योजना की भी जानकारी दी गई। सम्मेलन सुबह 11 से शाम 5 बजे तक चला।
परिचय देने में शर्माया तो कोई सकुचाया
सम्मेलन में मंच से परिचय देते कोई शर्माया तो कोई सकुचाया। किसी ने पूरे मनोयोग से अपना परिचय दिया। टिमरनी से आई टीना यादव, मंडलेश्वर से आई भारती सेठाना, बड़वाह की टीना सेठाना, बोरावां की ज्योति सरजारिया, खंडवा के रजनीश यादव, हरदा के मंगेश चंदेल, भंडारिया के राहुल यादव, खंडवा की भावना यादव सहित सभी युवाओं ने अपना परिचय दिया।
गौरीकंुज सभागृह में हुए सम्मेलन के दौरान मंच से अपना परिचय देते हुई यवुती। साथ ही अपनी का इंतजार करते अन्य।
युवक-युवती परिचय सम्मेलन 26 को
प्रगति दिव्यांग मंच की बैठक रविवार को पार्वतीबाई धर्मशाला में हुई। बैठक में अध्यक्ष आरजी सोनी ने बताया युवक-युवती परिचय सम्मेलन कराने काे लेकर तैयारियां की गई। यह 26 मार्च को गौरीकुंज सभागृह में होगा। रजिस्ट्रेशन की अंतिम तारीख 22 मार्च रहेगी। बैठक के माध्यम से युवक-युवती परिचय सम्मेलन की रूपरेखा तैयार की गई। बैठक में करीब 80 लोग शामिल हुए।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva